Camp O’Donnell

Camp O'Donnell var en krigsfangeleir for filippinske og amerikanske soldater tatt til fange av Japan under landets angrep på og okkupasjon av Filippinene under annen verdenskrig. Svært mange av dem var overlevede fra dødsmarsjen fra Bataan. Om lag 60 000 filippinere og 9 000 amerikanere var fanger her. I løpet av de få månedene i 1942 da Camp O'Donnell ble benyttet for krigsfanger, omkom om lag 20 000 filippinere og 1 500 amerikanere her av sykdommer, sult, brutalitet og manglende omsorg.

Leiren er nær Capas i provinsen Tarlac. Camp O'Donnell begynte som en post for den filippinske hærs 71. divisjon Da amerikanerne kom tilbake etter krigen ble den en base for United States Air Force.

Den er nå en installasjon for den filippinske hær.

Referanser

Fangeleirer på Filipinene under andre verdenskrig
Tarlac